นิกเกอิปิดพุ่ง 236.59 จุด รับผลดีเบตเลือกตั้งสหรัฐ
นิกเกอิปิดพุ่ง 236.59 จุด รับผลดีเบตเลือกตั้งสหรัฐ
20 ต.ค. 2559

ตลาดหุ้นโตเกียวปิดพุ่งขึ้นในวันนี้ โดยดัชนีนิกเกอิปิดพุ่งขึ้น 236.59 จุด หรือ 1.39% แตะที่ 17,235.50 จุด โดยดัชนีนิกเกอิปิดที่ระดับสูงสุดในรอบเกือบ 6 เดือน เนื่องจากนักลงทุนคลายกังวล หลังการโต้วาทีครั้งสุดท้ายระหว่างสองผู้ท้าชิงเก้าอี้ประธานาธิบดีสหรัฐ บ่งชี้ว่านางฮิลลารี คลินตัน ผู้สมัครจากพรรคเดโมแครต มีคะแนนนำในช่วงโค้งสุดท้ายก่อนวันเลือกตั้ง 8 พ.ย.นี้ โดยตลาดมองว่านโยบายเศรษฐกิจของสหรัฐจะไม่มีการเปลี่ยนแปลงมากนัก หากนางฮิลลารีก้าวขึ้นดำรงตำแหน่งผู้นำสหรัฐ